I verket «samlingen av tyrkernes språk» (), som ble skrevet i Bagdad mellom 1072 og 1094, skrev Mahmud al-Kashgari (1005–1102) at folkene i Khotan fortsatt hadde deres eget språk og deres egen skrift og ikke kunne tyrkisk særlig bra. Ikke-tyrkiske språk som kanchaki og sogdisk var fortsatt i bruk enkelte steder. Kanchaki tilhørte trolig språkgruppen Saka. Det blir antatt at Tarimbekkenet ble lingvistisk tyrkifisert i slutten av det 11. århundre. I mellomtiden hadde khotanesisk bidratt med flere låneord til sørøsttyrkiske språk.